title: Akira Kurosawa
text: Diref elpat Ribiegaf taneaviel ( 素晴らしき日曜日, Subarashiki nichiyōbi ), bak pereaksat ke 1947 pu welurtaf malyedasikeem zo atoer. To opelackafa renarupa ke tolonga tuwawayana gan geja vox djumimpavantasa va tilderaviel tir. Ta bat elpat, Kurosawa gan skukseem ke Franck Capra is DW- Griffith is FW- Murnau zo turestayar. Bak 1947 Moavafa meftava ( 銀嶺の果て, Ginrei no hate ) elpat ke Senkichi Taniguchi vox suteyen gan Kurosawa zo sanegayar. Bat elpat va toza ke Toshirō Mifune jotaf elpatusik tcalar. To Kurosawa pomayana gan Yamamoto karakeyer enide Tōhō sistu va Mifune di segeyer.